
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595


РЕШЕНИЕ
№ РС-508-23-026

	Днес, 27.03.2024 г., в град София, Комисията за противодействие на корупцията /КПК/, в състав:
	Заместник – председател: Антон Славчев
	Член: Антоанета Цонкова
	Член: Пламен Йоцов
	Член: Силвия Къдрева

У С Т А Н О В И:

	Производството е по реда на чл. 71, ал. 1, предл. 1 от Закона за противодействие на корупцията и за отнемане на незаконно придобитото имущество (ЗПКОНПИ) (отм.) във връзка с § 5, ал. 1 от Преходните и заключителни разпоредби (ПЗР) на Закона за противодействие на корупцията (ЗПК) (обн., ДВ бр. 84 от 06.10.2023 г.), образувано въз основа на Решение на Комисията за противодействие на корупцията и за отнемане на незаконно придобитото имущество (КПКОНПИ, Комисията) № КИ-186 от 07.09.2023 г., поправено с Решение № РСП-508-23-02/26.02.2024 г. за поправка на очевидна фактическа грешка на Комисията, по сигнал с рег. № ЦУ01/С-508/28.08.2023 г., допълнен с писмо с вх. № ЦУ01-5800/31.08.2023 г. на КПКОНПИ. 
Производството е образувано против Димитър Димитров – кмет на Община Е.
		По същество в сигнала се съдържат твърдения за това, че от 01.01.2017 г. до 30.04.2023 г. кметът е извършвал плащания към двете дружества на брат си Е. Д. – собственик на капитала на „*****“ ЕООД и „****“ ООД. Чрез дружеството си „*****“ ЕООД, братът на кмета на Община Е. притежава и две ловни концесии на стопанствата „****“ и „****“, намиращи се в района на Община Е..
Във връзка с твърденията в сигнала Комисията е изискала и получила с писмо вх. № ЦУ01-5800#2/05.10.2023 г. на КПКОНПИ от Постоянната комисия към Общински съвет Е. заверено копие на клетвен лист, подписан от Димитър Димитров на 06.11.2019 г. С писма с вх. № КПК-КИ-31#4/31.10.2023 г. и вх. № КПК-КИ-31#6/10.11.2023 г. на Комисията за противодействие корупцията /КПК/, врид кмета на Община Е., представя информация и следните заверени копия на фактури, издадени на Община Е. от дружествата „******“ ЕООД с ЕИК ***** и „*****“ ЕООД и платежни нареждания за извръшените плащания от Община Е. по тях, както следва: фактури и платежни нареждания по същите, издадени на Община Е. от дружества „*****“ ЕООД с ЕИК ***** и „*****“ EООД с ЕИК *****, както следва: фактури с № 887/01.12.2020 г., № 889/14.12.2020 г., № 1428/11.09.2023 г., № 1359/03.04.2023 г., № 1292/08.12.2022 г., № 1271/16.11.2022 г., № 1270/10.11.2022 г., № 1246/26.10.2022 г., № 1223/05.10.2022 г., № 1145/03.06.2022 г., № 840/11.09.2020 г., № 2000003765/05.10.2023 г., № 2000003724/05.07.2023 г., № 2000003696/30.05.2023 г., № 2000003695/30.05.2023 г.,  № 2000003669/18.04.2023 г., № 2000003670/18.04.2023 г., № 2000003637/13.03.2023 г., № 2000003627/06.02.2023 г., № 2000003597/20.12.2022 г., № 2000003576/30.11.2022 г., № 2000003575/30.11.2022 г., № 2000003496/19.10.2022 г., № 2000003495/19.10.2022 г., № 2000003440/04.07.2022 г., № 2000003439/04.07.2022 г.,  № 2000003397/26.05.2022 г., № 2000003362/04.03.2022 г., № 2000003355/18.02.2022 г., № 0100000486/20.12.2021 г., № 0100000487/20.12.2021 г., № 2000003326/16.12.2021 г., № 2000003292/14.10.2021 г., № 2000003201/05.07.2021 г., № 2000003193/29.06.2021 г., № 2000003153/31.05.2021 г., № 2000003124/17.05.2021 г., № 0100000466/17.05.2021 г., №  2000003006/27.10.2020 г. и № 0100000456/02.10.2020 г.; Заповед № РД-15-774/31.12.2019 г. и Заповед № РД-15-671А/01.11.2021 г. на кмета на общината; Вътрешни правила за мониторинг на системите за финанасово управление и контрол /СФУК/ в Община Е.; Заповеди с № РД-15-774/31.12.2019 г. и № РД-15671А/01.11.2021 г.; Заповед № РД-15-732/31.12.2020 г. за утвърждаване на стратегия за управление на риска; Стратегия за управление на риска в Община Е. за периода 2021 – 2023 г.; Заповед № РД-15-246/21.05.2020 г. за прилагане на системите за двоен подпис; писмо до ЦКБ с изх. № 17-00-6/22.05.2020 г.; нотариално заверено Пълномощно с № П-17/26.05.2020 г. от кмета на общината за упълномощаване на заместник-кметовете на Община Е.; Заповед № РД-15-226А/05.04.2023 г. за задължения по системата за двоен подпис; извлечение от счетоводната система за периода 01.12-31.12.2020 г. за доставчик „*****“ ЕООД. С писма с вх. № КПК-182-2/16.01.2024 г. и вх. № КПК-182-6/06.02.2024 г. на КПК, кметът на общината А. представя в Комисията следните заверени копия на: спесимен на подписите за разпореждане с бюджетни средства по сметката на Община Е. от **** банка АД /**Б АД/ от 26.05.2020 г.; Заповед № РД-15-246/21.05.2020 г. за прилагане на системата за двоен подпис; фиш за работна заплата за м. декември 2020 г. и получено дневно нетно възнаграждение на Димитров; 1 бр. болничен лист № Е20201137834 издаден на 16.12.2020 г.; 73 бр. контролни листа към фактурите, издадени на „*****“ ЕООД и „****“ EООД. В отговор на писмо с изх. № КПК-182-7/09.02.2024 г. на КПК с  писмо вх. № КПК-182-8/21.02.2024 г. по описа на КПК се представя информация от кмета на общината А. С писмо вх. № КПК-182-10/13.03.2024 г. се представя от кмета на Община Етрополе информация и заверени документи, както следва: документация от проведен търг и извършена покупко-продажба на поземлен имот с идентификатор № 27632.62.56 в местността „****“, гр. Е. 
   	 Служебно са извършени справки на електронната страница на Общинска избирателна комисия (ОИК) Е., електронната страница на Община Е., НБД „Население“, Справка в електронния Имотен регистър, поддържан от Агенция по вписванията по партидата на дружествата „*****“ ЕООД и „*****“ ЕООД, както и в Търговски регистър и регистър на юридическите лица с нестопанска цел (ТРРЮЛНЦ).
	На основание чл. 72, ал. 5 от ЗПКОНПИ /отм./, респ. чл. 90, ал .5 от Закона за противодействие на корупцията /ЗПК/ с покана с изх. № КПК-182-1/11.01.2024 г. на КПК, Димитър Димитров, в качеството му на кмет на Община Е. и лице, заемащо висша публична длъжност по чл. 6, ал. 1, т. 32 от ЗПКОНПИ /отм./, респ. лице заемащо публична длъжност по чл. 6, ал. 1, т. 32 от ЗПК е поканен за изслушване пред Комисията на 24.01.2024 г. от 09.30 часа, на което същият се яви лично. На заседание на комисията на 24.01.2024 г., обективирано в т. 1 от Протокол № 20 от 24.01.2024 г., Димитър Димитров е изслушан по реда на чл.72, ал. 5 от ЗПКОНПИ, респ. чл. 90, ал. 5 от ЗПК.
	В обясненията си пред Комисията Димитър Димитров заявява, че се е запознал с материалите и не отрича, че е подписал двете предявени платежни нареждания. Посочва, че той не е поръчал стоките в конкретното предприятие, което е видно от фактурите върху които не е положен негов подпис, това са второстепенни разпоредители с бюджет – като едното лице е кметицата на с. Я. Това са дърва за огрев за кметството, второто е за физкултурно дружество – шкафчета и закачалки. Димитров заявява, че той е човекът, който може да носи отговорност, но няма спомен и най-вероятно е разрешил да се направи такава поръчка, но без да насочва къде да бъде направена - в завода на брат му или на друго място. Платежните са разписани на 31 декември – тогава, когато приключва финансовата година и това са поети задължения предварително, поради което той в качеството си на кмет е длъжен да погаси тези задължения, след като има средства в общината. Според Димитров е направен пропуск от главния счетоводител, защото преди това са се подписали главният счетоводител и финансовият контрольор на документа за плащане и му е поднесен, а той го е разписал, като не е обърнал внимание. Виждало се и по подписа, как го е подписал небрежно. Най-вероятно в този ден, на 31 декември, е имало няколко десетки такива платежни, когато приключва финансовата година. На поставения въпрос към Димитров по време на изслушването пред Комисията, той в качеството на кмет на община Е. одобрявал ли е, валидирал ли е, съгласно Вътрешните правила за мониторинг на системите за управление и контрол в общината, разходите за закупените стоки и услуги по представените му за запознаване фактури в периода от октомври 2020 г. до септември 2023 г. от „********“ ЕООД и „*****“ ЕООД, Димитров отговори, че всички фактури, които са отразени за плащане в община Етрополе, с изключение на тези двете, са подписани от заместник-кметовeте, така както e по Вътрешните правила, за да няма подозрения за конфликт на интереси. При зададения въпрос към Димитров, дали е одобрявал или валидирал самите плащания в качестовото на кмет, т.е. не подписването на фактурите, а самите плащания към тези две дружества, последният отговори, че плащанията, с изключение на тези двете, са ги одобрявали заместник-кметовете, които са се и подписали на документите. На зададения към Димитров въпрос: утвърдил ли е на етап предварителен контрол съгласно същите Вътрешни правила, потребността от и поемането на задължението за извършване на разходите по същите две фактури към същите две дружества, т.е. на етап предварителен контрол дали е одобрил поемането на този разход впоследствие, Димитров заяви, че както вече е казал няма да избяга от отговорност, той писмено никъде не е одобрил нищо и може да отрече, че го е одобрил. Но, разход не може да се направи без негово съгласие. Устно, най-вероятно, когато второстепенните ръзпоредители са доказвали необходимостта от закупуване на такива стоки, той се е съгласил и е казал „Да, купете стоките“, но в никакъв случай не е насочил същите разпоредители от къде да бъдат закупени дървата, съответно шкафчетата и закачалките.
		След проведеното изслушване в Комисията на посочената по-горе дата, Димитров представя в Комисията с вх. № КПК-182-11/22.03.2024 г. на КПК изложени писмени уточнения и възражения, сходни с изложеното от него по време на изслушването пред Комисията, както и това, че нито един документ от преписката във връзка с проведения търг, касаещ имота в местността „*****“, гр. Е., не е подписан от него.    
		
От събраните в хода на административното производство доказателства Комисията установи следното от фактическа страна:

		Сигналът е подаден от лице, с посочени имена, адрес за кореспонденция, телефон и същият е подписан.
	Димитър Димитров е избран за кмет на Община Е. за мандат 2019-2023 г., видно от Решение № 114-МИ/28.10.2019 г. на Общинска избирателна комисия Е. и подписан от него клетвен лист на 06.11.2019 г.
           От извършената справка в НБД „Население“ се установи, че Димитър Димитров и Е. Д. са братя.    
От извършената справка в ТРРЮЛНЦ по партидите на дружества „*****“ ЕООД с ЕИК ******* /от 01.09.2015 г./ и „*****“ ЕООД с ЕИК ****** /от 22.11.2019 г./ се установи, че Е. Д. е управител и едноличен собственик на капитала на „*****“ ЕООД от 2015 г. и управител и едноличен собственик на капитала на „****“ ЕООД от 22.11.2019 г., когато е вписано обстоятелството по прехвърляне на дяловото участие от съдружника му – Е. Д. 
Видно от представените доказателства - фактури с номера № 887/01.12.2020 г., № 889/14.12.2020 г., № 1428/11.09.2023 г., № 1359/03.04.2023 г., № 1292/08.12.2022 г., № 1271/16.11.2022 г., № 1270/10.11.2022 г., № 1246/26.10.2022 г., № 1223/05.10.2022 г., № 1145/03.06.2022 г., № 840/11.09.2020 г., № 2000003765/05.10.2023 г., № 2000003724/05.07.2023 г., № 2000003696/30.05.2023 г., № 2000003695/30.05.2023 г.,  № 2000003669/18.04.2023 г., № 2000003670/18.04.2023 г., № 2000003637/13.03.2023 г., № 2000003627/06.02.2023 г., № 2000003597/20.12.2022 г., № 2000003576/30.11.2022 г., № 2000003575/30.11.2022 г., № 2000003496/19.10.2022 г., № 2000003495/19.10.2022 г., № 2000003440/04.07.2022 г., № 2000003439/04.07.2022 г.,  № 2000003397/26.05.2022 г., № 2000003362/04.03.2022 г., № 2000003355/18.02.2022 г., № 0100000486/20.12.2021 г., № 0100000487/20.12.2021 г., № 2000003326/16.12.2021 г., № 2000003292/14.10.2021 г., № 2000003201/05.07.2021 г., № 2000003193/29.06.2021 г., № 2000003153/31.05.2021 г., № 2000003124/17.05.2021 г., № 0100000466/17.05.2021 г., №  2000003006/27.10.2020 г. и № 0100000456/02.10.2020 г., от страна на Община Е. са закупувани стоки и са предоставяни услуги от дружествата „*****“ ЕООД и „****“ ЕООД в периода от месец октомври 2020 г. до септември 2023 г., включително: мебели и закачалки за звено „****“; букови дърва за огрев на военноинвалидите и военнопострадалите от Община Е., на кметство с. Я., с. Р.; иглолистни дъски; дърва за огрев за ветераните от Община Е.; изработка на корпусни мебели за оборудване на медицински кабинет – ДГ „****“; дадена храна за деня на пенсионера; дадена празнична вечеря на бивши и настоящи учители и културни дейци по случай 24 май; храна за абитуриенти; хотелско настаняване; консумация ресторант; даден обяд на пенсионери, нощувка и коктейл по случай 24 ноември; дадена храна по случай деня на диабетика; обяд по случай деня на пенсионера; коктейл, нощувка и храна по случай празника на града; нощувка и вечеря, кетъринг на гости на Община Е.; нощувка и храна на гости на Община Е. по случай 3 март, дадена вечеря по случай Коледните и Новогодишни празници; нощувка и храна на гости на Община Етрополе; участници в празника на град Е. и др. По посочените фактури са представени и подписани платежни нареждания за извършване на плащания от Община Е. към доставчиците – посочените две дружества, с положени върху същите два подписа, съобразно системата за двоен подпис в общината. Съгласно представената информация с писмо с вх. № КПК-КИ-31#4/31.10.2023 г. на КПК от врид кмета на Община Е., поръчките за доставка на стоки и услуги са възложени без сключване на писмен договор по реда на чл. 20, ал. 4 и ал. 5 от Закона за обществените поръчки. Стойността на сделките с „******“ ЕООД по години е следната: за 2020 г. – 4 524 лв.; за 2021 г. – няма доставки; за 2022 г. – 9 141, 36 лв.; за 2023 г. - 3 180 лв. Доставките по фактурите са възлагани от кметските наместници за доставка на дърва за огрев и от съответните ресорни ръководители на звена в общината. Фактурите са подписани от възложителите. Стойността на сделките с „******“ ЕООД по години е както следва: за 2020 г. – 8 073, 13 лв.; за 2021 г. – 23 913, 91 лв.; за 2022 г. – 35 861,38 лв.; 2023 г. – 30 347,32 лв. и се сочи, че доставките по фактурите са възлагани от съответните ресорни ръководители на звена в общината. Фактурите не са подписвани от кмета на общината. По отношение на плащанията по фактурите към „*****“ ЕООД врид кмета на Община Е. – Д. /съгласно Решение № 628/14.09.2023 г. по Протокол № 51 на Общински съвет Е./, удостоверява писмено в същото писмо, че платежните нареждания са подписани от заместник-кметовете на Община Е., с изключение на две платежни нареждания от 31.12.2020 г. на обща стойност от 2 160 лв. с ДДС, които са подписани от кмета на Община Е. Видно от представените две платежни нареждания от 31.12.2020 г., същите са издадени от страна на Община Етрополе, с положени два подписа и печат на общината за нареждане на плащания към дружеството „*****“ ЕООД, на което управител и едноличен собственик е братът на кмета Димитър Димитров – Е. Д., за плащания по фактури както следва: на основание фактура № 887/01.12.2020 г., на стойност  1320 лв. за закупуване на мебели и закачалки за звено „****“ и на основание фактура № 889/14.12.2020 г., на стойност 840 лв. за закупуване на букови дърва за огрев. Посочва се, че всички платежни нареждания към „****“ ЕООД са подписани от заместник-кметовете на общината.
Със Заповед № РД-15-246/21.05.2020 г. кметът на Община Е. Димитър Димитров, на основание чл. 44, ал. 2 от ЗМСМА във връзка с чл. 13, ал. 3, т. 3 от Закона за финансово управление и контрол за прилагане на системата за двоен подпис, нарежда началник на отдел „****“ да изпълнява функциите, заедно с кмета на общината, на едно от лицата, осъществяващо задължителната процедура на системата за двойния подпис. Със същата заповед е разпоредено и при отсъствие на кмета на общината и на началника на посочения отдел, системата на двойния подпис да се прилага от заместник-кметовете на Община Е. – Р. Х. и С. Д., и старши експерт „******“ – Д.Т..
С писмо изх. № 17-00-6/22.05.2020 г., кметът на община Е. Димитров представя на директора на „Централна кооперативна банка“ АД /ЦКБ/ информация за имената на лицата и техните лични данни, които подписват от името на общината бюджетните платежни нареждания за съответния код на субсидията от министерството на финансите, като той в качеството си на кмет на Община Е. е един от посочените.
Димитър Димитров, като кмет на Община Е. с Пълномощно № П-17/26.05.2023 г. упълномощава Р. Х.и С. Д. да представляват Община Е. пред „Централна кооперативна банка“ АД /ЦКБ/, като по своя преценка извършват следното: разпореждат се със средствата по всички банкови сметки на Община Е., теглят суми в брой и нареждат преводи от сметките без ограничения; внасят суми по банковите сметки на юридическото лице и др. посочени. 
Със Заповед № РД-15-732/31.12.2020 г. в качеството си на кмета на Община Е. Димитров е утвърдил Стратегия за управление на риска в Община Е. за период от 2021-2023 г., а на основание друга своя Заповед № РД-15-671А/01.11.2021 г. е утвърдил Вътрешни правила за мониторинг на системите за финансово управление и контрол в Община Е., актуализирани съобразно промените в Закона за финансовото управление и контрол в публичния сектор, влезли в сила от 2019 г.
Съгласно Заповед № РД-15-226А/05.04.2023 г. кметът на общината Димитров е определил Д. Т. – старши експерт „Счетоводство“ в Община Е. да изпълнява задълженията по системата на двоен подпис, по време на отсъствие на началника на отдел „***“ в общината - С.  
Видно от представените към ****** банка АД Спесимени на подписите на лицата, имащи право да се разпореждат с авоарите по сметката на Община Е., Димитър Димитров е положил своя по т.1. А съгласно съдържащото се в същият документ – „Инструкция до Банката за валидност на подписите със задължително полагане на подписите в комбинации“, всички документи депозирани за изпълнение в посочената банка, трябва да са подписани в конкретно и поименно посочените комбинации, едната от които трябва е: Димитър Димитров и Н. С..       
В периода от 16.12.2020 г. до 29.12.2020 г., видно от представения Болничен лист № ***** издаден на 16.12.2020 г., Димитър Димитров е бил в отпуск по болест.
 Съгласно предоставената информация от кмета на Община Е. – А. в писма с вх. № КПК-182-6/06.02.2024 г. и вх. № КПК-182-/21.02.2024 г. на КПК, доставките по фактурите са възлагани от съответните ресорни ръководители на звена в общината, одобряването на разходите става след проверка от отдел „****“ и финасвоия контрольор, съгласно Вътрешните правила за мониторинг на системите за финансово управление и контрол в Община Е.. Валидирането на всеки разход се осъществява чрез подписване на платежно нареждане от оправомощените за това лица. Нито един контролен лист не е подписван от кмета, респ. заместник-кметовете на общината, независимо коя е фирмата – доставчик. Видно от представените 73 бр. контролни листа, съдържащи контроли: „заявка/искане за извършване на разход/поемане на задължение“, „извършване на предварителен контрол“, „контролен лист за поемане на задължение“, „контролен лист за извършване на разход“, са вписани извършените контроли и положени подписи от „заявители“, „главен счетоводител“ и „финансов контрольор“. От така предоставените копия на контролни листа, не е виден положен подпис на контролата „Становище на кмета на общината“ - част от останалите контроли в контролния лист.
		В писмо с вх. № КПК-182-10/13.03.2024 г. на КПК, кметът на Община Е. удостоверерява, че в периода от 07.09.2020 г. до момента на изпращане на писмото Община Е. не е възлагала концесии на общински имоти на нито една фирма и в тази връзка няма издадени актове, заповеди, решения и др. за откриване на процедури за определяне на концесионер. Посочва се също, че за периода от месец януари 2020 г. не са извършвани проверки на системите за финасово управление и контрол в Община Е. от Агенцията за държавна финансова инспекция. Относно одобряването на разходите по издадените фактури от „******“ ЕООД и „*****“ ЕООД за периода от 01.01.2020 г. до 31.10.2023 г. се посочева, че заявяването на разхода е документирано с издадените фактури и попълнените контролни листа към тях. Няма докладни записки/доклади или друг вид документи във връзка с необходимостта от закупуване на стоки и услуги от посочените две дружества.
		От извършена справка на електронната платформа на Имотния регистър при Агенция по вписванията по партидата на дружеството „*****“ ЕООД се установи, че същото е придобило от продавача – Община Е. през 2021 г., чрез покупко-продажба на недвижим имот с договор, поземлен имот, с пл. № 062056, площ по документи – 931 кв.м. в местността „******“, гр. Е. От представената от кмета на общината А. документация по случая се установи, че за поземления имот с идентификатор № 27632.62.56 и посочения по-горе предходен планоснимачен номер, и начин на трайно ползване „ливада“ е съставен на 08.05.2020 г. Акт № *** за частна общинска собственост, утвърден от кмета на общината – Димитър Димитров и вписан в Агенция по вписванията с вх. рег. № 292 от 12.05.2020 г. Със своя Заповед № РД-15-267/01.06.2020 г., кметът Димитър Димитров възлага на инж. С. В. – оценител на недвижими имоти, притежаващ Сертификат № 1001018**/01.12.2010 г. от Камарата на независимите оценители, да изготви експертна оценка по пазарни цени на същия пиземелен имот. На дата 06.06.2020 г., видно от становището инж. В. определя цена в размер на 5 лв./кв.м. или 4 655 лв. пазарна цена за посочения имот. 
		По Предложение с вх. № ОБС-150/16.06.2020 г. на Димитър Димитров, в качеството му на кмета на Община Е., Общински съвет Е. приема Решение № 111 по Протокол № 9 от проведено заседание на 30.06.2020 г. за продажбата на поземления имот – частна общинска собственост с посочения идентификатор, утвърждава начална тръжна цена равна на изготвената пазарна оценка от независим оценител в размер на 5,00 лв./кв.м., стъпка за наддаване  и депозит за участие, както и възлага на кмета да предприеме необходимите действия съобразно Закона за общинската собственост. Със Заповед № РД-15-379/29.07.2020 г., кметът на общината Димитров нарежда да се организира и проведе на 19.08.2020 г. публичен търг за продажбата на същия поземлен имот, при определените за това условия в заповедта, утвърждава тръжната документация за провеждането му, ведно с приложенията към същата и нарежда въз основа на заповедта да се публикува обява във местния вестник и на интернет страницата на общината. На основание чл. 116 от Наредба № 5 за общинската собственост, във връзка с чл. 35, ал. 1 от Закона за общинската собственост и в изпълнение на Решение № 111/30.06.2020 г. на Общински съвет Етрополе, кметът на Община Е. – Димитър Димитров подписва Обява за обявяване на публичния търг с явно наддаване за продажбата на посочения недвижим имот. На основание чл. 44, ал. 2 от ЗМСМА, чл. 114, ал. 3 от Наредба № 3 за общинската собственост, във връзка с чл. 35, ал. 1 от Закона за общинската собственост и по-горе посочената заповед на кмета, със Заповед № РД-15-415/19.08.2020 г., кметът на общината Димитров определя комисия от служители, които да организират и проведат публичния търг с явно наддаване, като след приключването на работата да представят протокол за утвърждаване. Видно от съставения Протокол от 19.08.2020 г. от работата на комисията по проведения търг за продажбата на имота, е постъпило само едно заявление с вх .№ 30-00-216 от 18.08.2020 г. за участие в търга от участника „*****“ ЕООД, представлявано от Е. Д., като същият участник е обявен за спечелил търга, с предложена цена на имота в размер на 5005,00 лв. без ДДС. Съгласно посоченото в Протокола, същият е предаден на кмета на община Е. за утвърждаване на 16.12.2020 г. Протоколът е утвърден от Р. Х. – за кмет на община Е., съгласно Заповед № РД-15-706/16.12.2020 г. Със Заповед № РД-15-707/16.12.2020 г., подписана от Р. Х. /съгласно Заповед № РД-15-706/ е определен за спечелил публичния търг с явно наддаване участника „********“ ЕООД.
		На 05.04.2021 г. е сключен договор с рег. № РР-38 по описа на Община Е. за покупко-продажбата на поземления имот с идентификатор 27632.62.56 между Община Е., представлявана от Р. Х. – за кмет на Община Е. /съгласно Заповед № РД-15-196/01.04.2021 г./ и „*****“ ЕООД, с управител Е. Д., представлявано от Ц. С., съгласно пълномощно рег. № 2321 от 18.06.2019 г. Договорът е вписан с вх. рег. № 183/06.04.2021 г., Акт № 113, Том 1, имотна партида № 9745 в Служба по вписванията – гр. Е.
		Със Заповед № РД-15-382/14.06.2021 г., подписана от С. Д. - за  кмет на Община Е. /съгласно Заповед № РД-15-377/11.06.2021 г./, е наредено отписване от актовите книги за общинска собственост при Община Е., в полза на „*******“ ЕООД, на недвижимия имот – частна общинска собственост – поземелен имот с идентификатор № 27632.62.56, находящ се в землището на гр. Е. 
	От справката в НБД „Население“ за родствени връзки на Димитър Димитров не се установява наличие на родство по права линия, по съребрена линия-до четвърта степен включително, и по сватовство-до втора степен, включително, с лицата С. В. /експерт оценителя на недвижимия имот/ и С. А., Б. П., Д.Т., Д. Д., П. И., К. Т. и И.П. /членове на комисията, назначена със Заповед № РД-15-415/19.08.2020 г. на кмета на Община Е./.  
		Съгласно информацията представена с писмо вх. № КПК-182-2/16.01.2024 г. на КПК, средно дневното нетно възнаграждение /след приспадане на дължимия данък и осигуровки/ за месец декември 2020 г. на Димитров, в качеството му на кмет на Община Е. е 234, 85 лв. /двеста тридесет и четири лева и осемедесет и пет стотинки/. 

При така установената фактическа обстановка Комисията стигна до следните правни изводи:
	Сигналът е подаден от лице, идентифицирано по реда на чл. 48, ал. 1 от ЗПКОНПИ /отм./.
	За да е осъществен конфликт на интереси по смисъла на чл. 52 от Закона за противодействие на корупцията и за отнемане на незаконно придобитото имущество (ЗПКОНПИ) (отм.), респективно чл. 70 от Закона за противодействие на корупцията (ЗПК), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
	Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ (отм.), респ. чл. 71 и чл. 72 от ЗПК. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
	Съгласно разпоредбата на § 5, ал. 1 от ПЗР на Закона за противодействие на корупцията /ЗПК/(обн. ДВ, бр. 84 от 06.10.2023 г.), неприключилите до влизането в сила на този закон проверки и производства пред съда във връзка с отменени разпоредби на ЗПКОНПИ, както и производства по установяване на конфликт на интереси и налагане на административни наказания, се довършват по досегашния ред от Комисията.
	В качеството на кмет на Община Е., Димитър Димитров е лице, заемащо висша публична длъжност по смисъла на чл. 6, ал. 1, т. 32 от ЗПКОНПИ /отм./, респ. лице, заемащо публична длъжност по чл. 6, ал. 1, т. 32 от ЗПК, и компетентна да се произнесе относно наличието или липсата на конфликт на интереси по отношение на същия е Комисията за противодействие на корупцията.
	Определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице по смисъла на § 1, т. 15 от ЗПКОНПИ /отм./, предопределен от възможността за реализиране на материална или нематериална облага, както и възможност този интерес да повлияе върху безпристрастното и обективно изпълнение на правомощията по служба на лицето, заемащо публична длъжност.
	Разпоредбата на чл. 73 от ЗПКОНПИ /отм./, определя, че производството за установяване на конфликт на интереси, както и за нарушения по чл.68 и чл.69 се образува в срок до 6 месеца от откриването, но не по-късно от три години от извършването на нарушението. Всички упражнени правомощия от Димитър Димитров, като кмет на Община Е. и лице заемащо висша публична длъжност по смисъла на чл. 6, ал. 1, т. 32 от ЗПКОНПИ /отм./, преди 07.09.2020 г. са извън обхвата на настоящото производство, образувано на 07.09.2023 г. с Решение за образуване на производство за конфликт на интереси № КИ-186/07.09.2023 г. на КПКОНПИ. 
	Съгласно разпоредбата на §1, т. 15, б. „а“ от ДР на ЗПКОНПИ (отм.), съответно § 1, т. 9, б. „а“ от РД на ЗПК, „Свързани лица“ са съпрузите и лицата, които се намират във фактическо съжителство, роднините по права линия, по съребрена линия – до четвърта степен включително, и по сватовство – до втора степен включително.
	Обстоятелството, че Димитър Димитров и Е. Д. са братя, обуславя наличието на свързаност между тях по смисъла §1, т.15, буква „а“ от ДР на ЗПКОНПИ /отм./. 
Съгласно разпоредбата на §1, т. 15, б. „б“ от ДР на ЗПКОНПИ (отм.), респ. §1, т. 9, б.“б“ от ДР на ЗПК свързаност, обуславяща частния интерес, може да се породи и от наличието на икономически или политически зависимости, които пораждат основателни съмнения в безпристрастността и обективността на лицето, заемащо висша/публична длъжност. 
Следователно в случая, всички упражнени правомощия от Димитър Димитров, в качеството му на кмет на община Етрополе и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ / отм./ по отношение на дружествата „*******“ ЕООД и „****“ ЕООД, с едноличен собственик на капитала и управител неговият брат – Е. Д., са такива по отношение на свързаното с него лице по смисъла на закона. 
	Разпоредбата на чл. 59, ал. 1, предложение второ от ЗПКОНПИ /отм./ предвижда, че лице, заемащо висша публична длъжност няма право да разходва бюджетни средства в интерес на юридически лица с нестопанска цел, търговски дружества или кооперации, в които то или свързани с него лица са членове на орган на управление или контрол, управители, съдружници или притежават дялове или акции.
	Съгласно чл. 38, ал. 1 от ЗМСМА, орган на изпълнителната власт в общината е кметът на общината. Кметът на общината ръководи цялата изпълнителна дейност на общината, организира изпълнението на дългосрочните програми и бюджета на общината – чл. 44, ал 1 от ЗМСМА. Съгласно чл. 44, ал. 2 от ЗМСМА, в изпълнение на своите правомощия кметът на общината издава заповеди. Според нормата на чл. 44, ал. 1, т. 5 и т. 7 от Закона за местното самоуправление и местната администрация, кметът на общината организира изпълнението на общинския бюджет, както и актовете на общинския съвет. 
	В чл. 1, ал. 1, т. 3 от Закона за публичните финанси /ЗПФ/ е определено, че законът урежда бюджетната рамка, общото устройство и структурата на публичните финанси и включва фискалните правила и ограничения. Съгласно чл. 11, ал. 1 от Закона за публичните финанси /ЗПФ/, разпоредител с бюджет е съответния ръководител на бюджетната организация. С разпоредбата на чл. 11, ал. 3 от същия закон е регламентирано, че кметът на общината е първостепенен разпоредител с бюджет по бюджета на общината  и като такъв отговаря за съставянето, отчитането и неговото изпълнение. Съобразно чл. 11, ал. 4 правомощията на първостепенен разпоредител с бюджет може да се делегират, като делегирането не освобождава съответния първостепенен разпоредител с бюджет от отговорността за изпълнението на делегираните правомощия. На основание чл. 7, ал. 5 от ЗПФ кметът на общината организира и ръководи съставянето, внасянето в общинския съвет и изпълнението на бюджета на общината. Изпълнението на общинския бюджет съгласно чл. 122, ал. 1 от ЗПФ се организира от кмета на общината чрез кметовете на кметства, райони и чрез ръководителите на бюджетни звена, финансирани от общинския бюджет.
	С разпоредбата на чл. 44, ал. 1, т. 5 от ЗМСМА, във вр. с чл. 7, ал. 5 и чл. 122, ал. 1 от ЗПФ, е вменено задължение на кмета на общината да организира и ръководи съставянето, внасянето в общинския съвет и изпълнението на бюджета на общината. В чл. 11, ал. 1 от Закона за публичните финанси е предвидено, че разпоредител с бюджет е съответния ръководител на бюджетната организация, а съгласно чл. 11, ал. 3, изречение второ от същия закон, първостепенен ръководител е кметът на общината. 
Съгласно чл. 5, ал. 1 и ал. 2 от Закона за финасовото управление и контрол в публичния сектор /ЗФУКПС/, финансовото управление и контрол в публичния сектор е цялостен процес, интегриран в дейността на организациите по чл. 2 и осъществяван от ръководството и служителите им, който се осъществяват чрез системи за финансово управление и контрол, включващи политики, процедури и дейности, въведени от ръководството на организациите по чл. 2, с цел да се осигури разумна увереност, че целите на организациите са постигнати. При спазване на финансовите правила, в Община Е. са утвърдени от кмета на Общината Вътрешни правила за мониторинг на системите за финансово управление и контрол. В Раздел I „Процедури за разрешаване, одобряване и оторизиране“ в чл. 26 и чл. 27 от същите правила е регламентирано, че решението за извършване на определено действие, дейност, процес и процедура в Община Е., както и утвърждаването на определени транзакции, данни или документи се взема/извършва от кмета или други оторизирани длъжностни лица в съответствие с разпределението на отговорностите им, съгласно устройствения правилник, правилниците за организация, дейността и вътрешния ред в общината и длъжностните им характеристики. Съгласно утвърдената система за двоен подпис в Община Е., на основание чл. 30 от Вътрешни правила за мониторинг на системите за финансово управление и контрол, поемането на всяко финансово задължение и извършването на каквото и да е плащане се осъществява след полагането на подписи от: 1. Лицето, отговорно за счетоводните записвания – началник на отдел „ФСД, Б и ЧР“; 2. Кмета на общината или заместник-кметовете, оторизирани да нареждат плащания от името на Община Етрополе. Съгласно чл. 37, ал. 1 от същите правила необходимостта от извършването на разход се заявява чрез попълване на заявка /докладна записка/, подписана от ръководителя на съответното структурно звено и същата следва да е окомплектована с всички документи, доказващи необходимостта от съответния разход. При заплащане на разходи чрез банков превод се изготвя платежно нареждане, към което са приложени пълен комплект документи удостоверяващи разхода: заявка за извършване на разхода, съдържаща всички реквизити; фактура и други, както и контролен лист, след което се предава за подпис от упълномощените за това лица. Предварителният контрол се осъществява и по изготвянето на заявките за доставка на стоки и услуги, като контролите се извършват по въпроси, залегнали в контролния лист. Обобщените заявки се окомплектоват и с контролен лист се предоставят за становище на лицата по чл. 34, ал. 1 преди представяне за утвърждаване  от кмета на общината.  
Съгласно чл. 13, ал. 1 от ЗФУКПС, ръководителите на организациите по чл. 2 осигуряват контролни дейности, включващи писмени политики и процедури, създадени да дават разумна увереност, че рисковете са ограничени в допустимите граници, определени в процеса на управление на риска. контролните дейности се прилагат на всички нива в организацията и на всички етапи при постигането на целите. Те могат да са превантивни, разкриващи или коригиращи, като трябва да включват най-малко система за двоен подпис, която не разрешава поемането на финансово задължение или извършването на плащане без подписите на ръководителя на организацията по чл. 2 и на лицето, отговорно за счетоводните записвания /чл. 13, ал. 3, т. 1 от с.з./.
В хода на производството се установи, че Димитър Димитров, в качеството си на кмет на Община Е. и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ /отм./, в изпълнение на правомощията си произтичащи от разпоредбата на чл. 11, ал. 3 от Закона за публичните финанси, във връзка с чл. 44, ал. 1, т. 5 от ЗМСМА, с подписване на платежно нареждане на дата 31.12.2020 г. за плащане по фактура с № 887/01.12.2020 г. и на платежно нареждане на дата 31.12.2020 г. за плащане по фактура с № 889/14.12.2020 г., е разходвал бюджетни средства от бюджета на Община Е., в интерес на дружеството „******“ ЕООД, в което неговият брат и свързано с него лице по смисъла § 1, т. 15, б. „а“ от ДР на ЗПКОНПИ /отм./ Е. Д. е управител и едноличен собственик на капитала, с което е нарушил разпоредбата на чл. 59, ал. 1, предложение второ от ЗПКОНПИ /отм./.
Както Върховният административен съд е приел в свои решения, предвид целите на ЗПКОНПИ разходването на бюджетни средства представлява разпоредително действие, вследствие на което се формира разход за съответния бюджет. Видно от ЗПФ, кметът на общината е лицето, което има правомощието да разходва бюджетни средства от общинския бюджет. Разходването на бюджетни средства е управленски акт, който е в изпълнение на властнически правомощия. Терминът „разходване“ по смисъла на чл. 59, ал. 1 от ЗПКОНПИ, включва подписването на различни документи, в т.ч. и платежни/преводни нареждания. Общото между тези документи е, че в резултат на съответния управленски акт се осъществява трансфер на общински средства от сметката на общината към сметката на съответното търговско дружество. Като първостепенен разпоредител с бюджет по бюджета на общината, в случая Община Е., подписвайки двете платежни нареждания от 31.12.2020 г., кметът на община Е. – Димитър Димитров е упражнил свое законово правомощие да разходва общински бюджетни средства. Хипотезата на чл. 59, ал. 1, предложение второ от ЗПКОНПИ включва при условията на кумулативност два юридически факта, които в процесния случай са налице – през процесния период 2019-2023 г.Димитър Димитров е кмет на община Е. и в това си качество е лице, заемащо висша публична длъжност по см. на чл. 6, ал.1, т. 32 от ЗПКОНПИ и свързаното с него лице – Е.Д.  е управител и едноличен собственик на капитала на дружеството „*****“ ЕООД, в интерес на което са разходвани бюджетните срества от бюджета на Община Е. Съгласно цитираната норма Димитров няма право да разходва бюджетни средства в интерес на дружество, в което свързано с него лице е член на орган на управление или контрол, управител, съдружник или притежава дялове и акции /в този смисъл е Решение № 8199/2023 г. по адм. д. № 583/2023 г. на ВАС/, което в случая е налице. 
	Общо изплатените средства от бюджета на Община Е. на дружеството „*******“ ЕООД чрез посочените два броя платежни нареждания от 31.12.2020 г. са общо в размер на 2160 лв. (две хиляди сто и шестдесет лева), или с: платежно нареждане за плащане по фактура с № 887/01.12.2020 г. – в размер на 1320 лв. (хиляда треста и двадесет лева) и с платежно нареждане за плащане по фактура № 889/14.12.2020 г. – в размер на 840 лв. (осемстотин и четиридесет лева). Видно и от предоставеното от Община Е. извлечение от счетоводната система на общината, към доставчик „******“ ЕООД на 31.12.2020 г. са извършени посочените плащания по тези две фактури.
 Обстоятелството, че Димитър Димитров, в качеството му на кмет на Община Е. е подписал платежните нареждания от 31.12.2020 г. за изплащане на средствата от бюджета на Община Е. на дружеството „*****“ ЕООД, чийто управител и едноличен собственик на капитала е свързаното с него лице – Е. Д. /негов брат/, налага извода за наличие на частен интерес за свързаното с него лице по смисъла на чл. 53 във връзка с чл. 59 от ЗПКОНПИ /отм./, повлиял върху безпристрастното и обективно изпълнение на правомощията на Димитър Димитров по служба, в качеството му на кмет на Община Е. при разходването на бюджетни средства на Община Е. 
	В резултат на нарушението е реализирана облага, която в конкретния случай е нематериална, изразяваща се в оказване на помощ и подкрепа на „******“ ЕООД, в което свързаното с Димитър Димитров лице – Е.Д. е управител и едноличен собственик на капитала на дружеството, от една страна и от друга страна – материална, изразяващ се в получаване на доход в пари – получените от дружеството „*****“ ЕООД средства с подписването на двете платежни нареждания от Димитър Димитров, в качеството му на кмет на Община Е.  
	Следователно налице са трите кумулативни елемента на понятието „конфликт на интереси“ по чл. 52 от ЗПКОНПИ /отм./: лице, заемащо висша публична длъжност – (Димитър Димитров-кмета на Община Е.). упражнено от лицето правомощие по служба (подписаните платежни нареждания за разходване на общински бюджетни средства) и частен интерес – (бюджетните средства са платени на „****“ ЕООД – едноличен собственик и управител, на което е братът на кмета на Етрополе – Е. Д.), във формата на нарушение по чл. 59, ал. 1, предложение второ от ЗПКОНПИ /отм./.
	Нарушението на разпоредбата на чл. 59, ал. 1, хипотеза втора от ЗПКОНПИ /отм./ е извършено в гр. Е..
	Съгласно разпоредбата на чл. 63, ал. 1 от ЗПКОНПИ /отм./ когато лице, заемащо висша публична длъжност, има частен интерес, то е длъжно до си направи самоотвод от изпълнението на конкретно правомощие или задължение по служба, като уведоми органа по избора или назначаването.
	Преди подписването на платежни нареждания за превеждане на средствата от бюджета на община Е. на дружеството „*******“ ЕООД, Димитър Димитров е следвало да си направи самоотвод от изпълнението на конкретното правомощие по служба, поради наличието на частен интерес на свързаното с него лице и негов брат – Е.Д., управител и едноличен собственик на капитала на това дружество, съответно да делегира тези си правомощия на някой от заместник-кметовете на Община Е., което същият не е извършил в конкретния случай. В подкрепа на изложеното е й разпоредбата на чл. 11, ал. 4 от ЗПФ, съгласно която като определено от закона длъжностно лице да разходва бюджетни средства, кметът на общината може да делегира правомощията си на първостепенен разпоредител на заместник-кмета или секретаря на общината, което не е осъществено в настоящия случай.
	Установеното от Комисията за противодействие на корупцията нарушение на чл. 59, ал. 1, хипотеза втора от ЗПКОНПИ /отм./, налага реализиране на предвидените санкционни последици, наложени при преценка характера и тежестта на нарушението, личността на нарушителя и общественото въздействие на нарушението, както и отнемане по чл. 81 от ЗПКОНПИ /отм./.
	На основание чл. 81, ал. 1 от ЗПКОНПИ /отм./ и във връзка с писмо от кмета на Община Е., вх.№ КПК-182-2/16.01.2024 г. на КПК, на отнемане в полза на Община Е. подлежи сума в размер на 234,85 лв. (двеста тридесет и четири лева и осемдесет и пет стотинки), представляваща полученото от Димитър Димитров нетно дневно възнаграждение на 31.12.2020 г., датата на която същият е извършил нарушението на чл. 59, ал. 1, хипотеза втора от ЗПКОНПИ /отм./.  
	На основание чл. 81, ал. 2 от ЗПКОНПИ /отм./, на отнемане в полза на държавата от Димитър Димитров подлежи и сумата в общ размер на 2 160 лв. (две хиляди сто и шестдесет лева), представляваща материалната облага - доход в пари за „****“ ЕООД, с управител и едноличен собственик на капилата свързаното с Димитър Димитров лице – Е. Д., получени с преводни нареждания от 31.12.2020 г. за извършени плащания по фактури № 887/01.12.2020 г. и № 889/14.12.2020 г. към посоченото дружество.	
В хода на производството се установи, че фактурите с № 1428/11.09.2023 г., № 1359/03.04.2023 г., № 1292/08.12.2022 г., № 1271/16.11.2022 г., № 1270/10.11.2022 г., № 1246/26.10.2022 г., № 1223/05.10.2022 г., № 1145/03.06.2022 г., № 840/11.09.2020 г., № 2000003765/05.10.2023 г., № 2000003724/05.07.2023 г., № 2000003696/30.05.2023 г., № 2000003695/30.05.2023 г.,  № 2000003669/18.04.2023 г., № 2000003670/18.04.2023 г., № 2000003637/13.03.2023 г., № 2000003627/06.02.2023 г., № 2000003597/20.12.2022 г., № 2000003576/30.11.2022 г., № 2000003575/30.11.2022 г., № 2000003496/19.10.2022 г., № 2000003495/19.10.2022 г., № 2000003440/04.07.2022 г., № 2000003439/04.07.2022 г.,  № 2000003397/26.05.2022 г., № 2000003362/04.03.2022 г., № 2000003355/18.02.2022 г., № 0100000486/20.12.2021 г., № 0100000487/20.12.2021 г., № 2000003326/16.12.2021 г., № 2000003292/14.10.2021 г., № 2000003201/05.07.2021 г., № 2000003193/29.06.2021 г., № 2000003153/31.05.2021 г., № 2000003124/17.05.2021 г., № 0100000466/17.05.2021 г., №  2000003006/27.10.2020 г. и № 0100000456/02.10.2020 г., както и платежните нареждания за извършените плащания в периода от 2020 до 2023 г. със средства от бюджета на Община Е. по посочените фактури към дружествата „****“ ЕООД и „****“ ЕООД, с управител и едноличен собственик на капитала - свързаното с Димитров лице Е.Д., не са подписани от кмета на община Е. Димитър Димитров, което от своя страна налага извода за липса на упражнени от него правомощия по служба. 
По отношение на представените в производството утвърден Протокол от работата на комисията, назначена със Заповед № РД-15-415/19.08.2020 г., Заповед № РД-15-707/16.12.2020 г. за определяне на спечелилия участник в проведения публичен търг с явно наддаване, сключеният договор с рег. № РР-38 от 05.04.2021 г. между Община Е. и дружеството „*****“ ЕООД и Заповед № РД-15-382/14.06.2021 г. за отписване от актовите книги за общинска собственост при Община Е. на недвижимия имот – частна общинска собственост – поземлен имот с идентификатор № 27632.62.56, находящ се в землището на гр. Е., също се установи, че кметът на община Е. Димитър Димитров не е упражнил свои правомощия по служба.	 
С оглед изложеното, в случая се налага изводът, че е налице само един от елементите на състава на конфликт на интереси по чл. 52 от ЗПКОНПИ /отм./, а именно: лице, заемащо висша публична длъжност. Липсват обаче упражнени от лицето правомощия по служба в частен интерес – негов или на свързано с него лице. Липсата, на който и да е елемент от понятието „конфликт на интереси“, обуславя извод за невъзможност за нарушаване на забраните по Глава Осма, Раздел II от ЗПКОНПИ /отм./, които представляват негова проявна форма и води до липсата на конфликт на интереси по смисъла на чл. 52 от ЗПКОНПИ /отм./.
	По отношение на изложеното по време на изслушването пред Комисията от Димитров, че е направен пропуск от главния счетоводител, защото преди да му бъде поднесен документа за плащане, същият е подписан от главния счетоводител и финансовия контрольор, след което той го е разписал като не е обърнал внимание, Комисията не възприема същото като основателен юридически мотив, тъй като в качеството си на кмет на Община Етрополе и лице, заемащо висша публична длъжност по чл. 6, ал.1, т. 32 от ЗПКОНПИ /отм./, Димитров има както съответните законови права и задължения за упражняването на правомощията си, така и следва същите да са съобразени при изпълнението им със забраните регламентирани в Глава VIII, Раздел II от ЗПКОНПИ (отм.).  Не на последно място, както Димитров сам заяви по време на изслушването пред Комисията, разход не може да се направи без негово съгласие.
	В своите решения Върховният административен съд нееднократно, при тълкуване на разпоредбата на чл. 52 ЗПКОНПИ /отм./ е посочвал, че законодателят не изисква дори доказване на обстоятелството дали в действителност и как упражнените властнически правомощия са повлияни от установения частен интерес. Конфликт на интереси е налице, ако съответният частен интерес на лицето, заемащо публична длъжност или на свързаното с него лице, е във връзка с упражняването на неговите властнически правомощия. За съставомерността на деянието е достатъчно да е налице формално нарушение на посочената разпоредба, водещо до съмнение в начина, по който се осъществяват съответните публични длъжности. Не е необходимо да бъде доказано резултатно деяние с реални негативни последици. Законът не допуска фактически ситуации, в които дадено лице, заемащо публична длъжност, би могло да повлияе в частен интерес, като по този начин компрометира публичната длъжност, реда и начина, по който се осъществяват функциите, възложени на съответното учреждение, ведомство и пр. /в тази насока е решение № 2229/02.03.2023 г. по адм. д. № 2728/2022 г. на ВАС, Решение № 7222/29.06.2023 г. по адм. д. № 8341/2022 г. на ВАС/. Целта е предотвратяването на съмнения, че лицата заемащи висши публични длъжности, осъществяват правомощията си на база на лични интереси и роднински отношения, а не на база законоустановените критерии. (Решение № 2702/19.02.2020 г. на ВАС-VII отд. по адм.д. № 9241/2019 г., Решение № 12130 от 30.09.2020 г. на ВАС – VI отд. по адм.д. № 2277/ 2020 г. Решение №5139/22.04.2021 г. по адм.д. №3005/2021 г. на ВАС).
	По отношение на изложените в сигнала твърдения, че чрез дружеството си „********“ ЕООД, братът на кмета на Община Е. притежава и две ловни концесии на стопанствата „****“ и „******“, намиращи се в района на Община Е., следва да се има предвид приложимата правна рамка регламентирана в Закона за лова и опазване на дивеча. Организацията на ловната площ, управлението на ловното стопанство и контролът по стопанисването на дивеча се осъществяват от министъра на земеделието, съгласно чл. 4, ал. 1 от посочения закон. Ловната площ на страната се разпределя на ловностопански райони независимо от фондовите граници и собствеността върху земите, горите водите и водните площи /чл. 7, ал. 1 от ЗЛОД/. Както е регламентирано в чл. 7, ал. 6 от с.з., границите на ловностопанските райони се утвърждават със заповед на министъра на ****** по предложение на изпълнителния директор на Изпълнителна агенция по г. А също така, съгласно представената информация в писмо с вх. № КПК-182-10/13.03.2024 г. на КПК, кметът на Община Е. – А. удостоверява, че в периода от 07.09.2020 г. до датата на изпращане на писмото /13.03.2024 г./ не е възлагана концесия на общински имоти на нито една фирма, в тази връзка няма издадени актове, разрешения, заповеди и др. документи за откриване на процедури за определяне на концесионер, съответно определянето на такъв.  
	Предвид горното, Комисията за противодействие на корупцията, на основание чл. 92, ал. 1 и ал. 2 от ЗПК, във вр. с чл. 171 и чл. 81, ал. 1 и ал. 2 от ЗПКОНПИ (отм.), във вр. с § 5, ал.1 и § 7, ал. 2 от ПЗР на ЗПК,
РЕШИ:

	УСТАНОВЯВА конфликт на интереси по отношение на Димитър Димитров с ЕГН *****, кмет на Община Е. и в това му качество, лице заемащо висша публична длъжност по смисъла на чл. 6, ал. 1, т. 32 от ЗПКОНПИ /отм./, за това че на 31.12.2020 г. е подписал платежни нареждания, с които е наредил плащания от бюджета на Община Е. по фактури № 887/01.12.2020 г. и № 889/14.12.2020 г., в интерес на „*****“ ЕООД с ЕИК *****, в което свързаното с него лице и негов брат – Е. Д. е управител и едноличен собственик на капитала, с което е нарушил забраната по чл. 59, ал. 1, предложение второ от ЗПКОНПИ /отм./.

	НАЛАГА: глоба в размер на 5000 (пет хиляди) лв. на Димитър Димитров с ЕГН *****, с постоянен адрес в гр. **., ул.“****“ № **, на основание чл. 171, ал. 1 от ЗПКОНПИ /отм./ за осъществен конфликт на интереси по чл. 52 от ЗПКОНПИ /отм./, за извършено нарушение на разпоредбата на чл. 59, ал. 1, предложение второ от ЗПКОНПИ /отм./, в качеството му на кмет на Община Е. и лице, заемащо висша публична длъжност, по смисъла на чл. 6, ал. 1, т. 32 от ЗПКОНПИ /отм./. 

	ОТНЕМА: на основание чл. 81, ал. 1 от ЗПКОНПИ /отм./ в полза на Община Е. от Димитър Димитров с ЕГН 6106236940, с постоянен адрес в гр. ***., ул.“****“ № **, сума в размер 234, 85 лв. (двеста тридесет и четири лева и осемдесет и пет стотинки), представляваща нетното дневно възнаграждение за 31.12.2020 г., получено от деянието, породило конфликт на интереси.
	
	ОТНЕМА: на основание чл. 81, ал. 2 от ЗПКОНПИ /отм./ в полза на Държавата от Димитър Димитров с ЕГН ******, с постоянен адрес в гр. ***, ул.“****“ № ***, сума в размер на 2160 лв. (две хиляди сто и шестдесет лева), представляваща получената материална облага, в резултат на установения конфликт на интереси.

	НЕ УСТАНОВЯВА конфликт на интереси по отношение на Димитър Димитров с ЕГН *****, кмет на Община Е. и в това му качество, лице заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с подписване за получател на фактурите с № 1428/11.09.2023 г., № 1359/03.04.2023 г., № 1292/08.12.2022 г., № 1271/16.11.2022 г., № 1270/10.11.2022 г., № 1246/26.10.2022 г., № 1223/05.10.2022 г., № 1145/03.06.2022 г., № 840/11.09.2020 г., № 2000003765/05.10.2023 г., № 2000003724/05.07.2023 г., № 2000003696/30.05.2023 г., № 2000003695/30.05.2023 г.,  № 2000003669/18.04.2023 г., № 2000003670/18.04.2023 г., № 2000003637/13.03.2023 г., № 2000003627/06.02.2023 г., № 2000003597/20.12.2022 г., № 2000003576/30.11.2022 г., № 2000003575/30.11.2022 г., № 2000003496/19.10.2022 г., № 2000003495/19.10.2022 г., № 2000003440/04.07.2022 г., № 2000003439/04.07.2022 г.,  № 2000003397/26.05.2022 г., № 2000003362/04.03.2022 г., № 2000003355/18.02.2022 г., № 0100000486/20.12.2021 г., № 0100000487/20.12.2021 г., № 2000003326/16.12.2021 г., № 2000003292/14.10.2021 г., № 2000003201/05.07.2021 г., № 2000003193/29.06.2021 г., № 2000003153/31.05.2021 г., № 2000003124/17.05.2021 г., № 0100000466/17.05.2021 г., №  2000003006/27.10.2020 г. и № 0100000456/02.10.2020 г., както и на платежните нареждания за извършените плащания в периода от 2020 до 2023 г. по посочените фактури със средства от бюджета на Община Е., поради липса на упражнени правомощия по служба.
	
	НЕ УСТАНОВЯВА конфликт на интереси по отношение на Димитър Димитров с ЕГН ******, кмет на Община Е. и в това му качество, лице заемащо висша публична длъжност по смисъла на чл. 6, ал. 1, т. 32 от ЗПКОНПИ /отм./, във връзка с утвърждаване на Протокола от работата на комисията, назначена със Заповед № РД-15-415/19.08.2020 г., издаване на Заповед № РД-15-707/16.12.2020 г. и Заповед РД-15-382/14.06.2021 г. и подписване на договор с рег. № РР-38 от 05.04.2021 г. по описа на Община Е., поради липса на упражнени правомощия по служба.
	
	Сумата, посочена в настоящото решение, в общ размер на 7 394,85 лв. (седем хиляди триста деветдесет и четири лева осемдесет и пет стотинки), следва да се преведе по банкова сметка на КПКОНПИ:
	Банка: БНБ
	Банкова сметка /IBAN/: BG56 BNBG 9661 3000 1455 01
	Банков идентификационен код /BIC/: BNBGBGSD
	Бенефициент: Комисия за противодействие на корупцията 

	На основание чл. 92, ал. 3 от ЗПК, в 7-дневен срок, считано от датата на уведомяване за решението, сумата от 7 394,85 лв. (седем хиляди триста деветдесет и четири лева осемдесет и пет стотинки) може да бъде заплатена доброволно по горепосочената банкова сметка.
	На основание чл. 94, ал. 1 от ЗПК, решението може да се оспори от заинтересованото лице пред Административен съд – С. О., по реда на Административнопроцесуалния кодекс, в 14-дневен срок от съобщаването му.
	Препис от решението да се изпрати на С. Окръжна прокуратура, на основание чл. 93, т. 3 от ЗПК.
	Препис от решението да се изпрати на Димитър Димитров, на основание чл. 93, т. 1 от ЗПК.

